مولانا عبدالستار توحیدی

مولانا عبد الستار توحیدیؒ (پیدائش: 1917ء – وفات: 17 اگست 1992ء) خطۂ پوٹھوہار کے معروف عالمِ دین، خطیب اور دینی و سیاسی رہنما تھے۔ وہ راولپنڈی شہر کے چوک نیا محلہ میں واقع جامع مسجد حنفیہ کے امام و خطیب رہے۔

 ابتدائی زندگی 
مولانا کا تعلق خطۂ پوٹھوہار کے علاقے چونترہ سے تھا۔ وہ قطب شاہی اعوان خاندان سے تعلق رکھتے تھے۔ ان کے والد حکیم قاضی غلام ربانی اور دادا مولانا قاضی فیض احمد اپنے دور کے جید علما میں شمار ہوتے تھے۔ انھوں نے ابتدائی تعلیم موضع چکری، ضلع راولپنڈی میں حاصل کی اور دینی تعلیم گھر پر ہی شروع کی۔ بعد ازاں پنڈی گھیب کے گاؤں ملمہوالی میں حضرت مولانا نور محمد کے شاگرد بنے جو دار العلوم دیوبند کے معروف عالم مولانا انورشاہ کشمیری کے شاگردوں میں سے تھے۔

 علمی سفر 
مولانا توحیدی نے دورۂ حدیث سہارنپور میں مکمل کیا اور وہاں مولانا محمد ذکریا کاندھلوی، مولانا یوسف بنوری اور مولانا شبیراحمد عثمانی جیسے اساتذہ سے استفادہ کیا۔

 دینی و سیاسی خدمات 
مولانا توحیدی راولپنڈی میں جمعیت علمائے اسلام کے ضلعی امیر اور مرکزی شوریٰ کے رکن رہے۔ انھوں نے قیام پاکستان کے بعد جمعیت کو مضبوط بنانے میں فعال کردار ادا کیا۔ وہ تحریک ختمِ نبوت 1953ء اور 1974ء میں پیش پیش رہے۔ راولپنڈی کے ٹرنک بازار میں سالانہ تین روزہ سیرت النبیؐ کانفرنس کا آغاز بھی انہی کی کاوش تھی جو ان کی وفات تک جاری رہی۔جس میں مولانا عطاء اللہ شاہ بخاری مفتی محمود مولانا غلام غوث ہزاروی شرکت کرتےاز قلم محمد انس توحیدی 

 وفات 
مولانا نے اپنی زندگی کا آخری جمعہ مسجد حنفیہ میں علالت کے باوجود پڑھایا اور 17 اگست 1992ء کو وفات پائی۔ ان کا جنازہ لیاقت باغ میں ادا کیا گیا جس میں ہزاروں افراد شریک ہوئے۔